### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2015-19565 Dok.nr. 710-2016-87290 Sagsbehandler DPABS | | 45.                 Anlægsbevilling til indretning af Familiecenter og Ungeteam på Hovvej 120, Hadsten. - Åbent

###

|  |  |
| --- | --- |
| Tidl. politisk behandling | BY, 06.10.15, pkt. 144 |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 2,5 mio. kr. til ombygning af den tidligere Birgitte Sørensen børnehave,
så bygningen kan huse et samlet Familiecenter og Ungeteam for Favrskov Kommune
i Hadsten.

[adresse] og Ungeteamets målgruppe er familier og børn
og unge i alderen 0 – 18 år, der har brug for hjælp og støtte efter
Servicelovens bestemmelser. Indsatserne vil blive tilrettelagt enten som
hjemmebesøg eller samtaleforløb i de nye lokaler. Der er p.t. syv medarbejdere
i Ungeteamet og 12 medarbejdere i Familiecentret.

Klaus Jespersen har for Favrskov Kommune udarbejdet et
skitseforslag for nyindretning af Hovvej. Skitseforslaget er vedlagt som bilag.
Bygningen ombygges og indrettes, så den dels kan understøtte [adresse] og
Ungeteamets funktioner og dels kan fungere som daglig base for medarbejderne.

Ombygningen omfatter en renovering og ombygning af den
eksisterende bygning, så den lever op til nutidige krav med hensyn til
arbejdsmiljø og energi, hvor der er behov. Der er lagt vægt på, at rummene kan
anvendes til forskellige formål i kraft af fleksibel indretning og booking af
lokaler via et kalendersystem.

Da det er sjældent, at alle medarbejdere er til stede
samtidig, etableres 12 fleksible kontorarbejdspladser. Der vil også være
mulighed for at medarbejderne kan booke de nye samtalerum.

Selma Thygesen, som i dag er placeret i sammenhæng
med døgninstitutionen [adresse] i Hadsten, vil fortsat anvendes til ledelsens
kontorbase, til større arrangementer og i forbindelse med afholdelse af personalemøder
m.v.

Byggeriet udbydes i henhold til Byrådets politik for valg
af entrepriseformer i fagentrepriser. Byggeriet gennemføres i efteråret/vinteren
2016, og forventes klar til indflytning med udgangen af 2016.

**VURDERING**

Familiecentret har i dag til huse i to forskellige bygninger
på henholdsvis [adresse] i Hadsten og Sognevej i [adresse]. Ungeteamet
anvender lokaler i [adresse] og Ungecenter.

Med den foreslåede nyindretning af lokalerne på Hovvej med
blandt andet flere mindre samtalerum vurderes det, at der uden tilbygning kan
indrettes gode lokaler i den tidligere børnehave, der kan understøtte de
funktioner, et samlet Familiecenter og Ungeteam har.

**ØKONOMI**

Der søges om en anlægsbevilling på 2,5 mio. kr. finansieret
af det afsatte rådighedsbeløb i 2016 til projektets gennemførelse.
Anlægsprojektets hovedaktiviteter fremgår af nedenstående:

|  |  |
| --- | --- |
| Hovedaktivitet: | Anlæg: |
| Håndværkerudgifter | 1.900.000 kr. |
| Uforudsete udgifter | 200.000 kr. |
| Intern bygherrerådgivning | 50.000 kr. |
| Rådgiverhonorar | 200.000 kr. |
| Bygherreomkostninger inkl. løst inventar til montering af nyt fælles kontor m.v. | 150.000 kr. |
| **Udgifter i alt** | **2.500.000 kr.** |

De samlede nettoudgifter til bygningsdrift er på 34.000 kr.
i 2016 og 23.000 kr. i 2017. Herefter er der en samlet besparelse på
bygningsdrift på 24.000 kr. fra 2018 og efterfølgende år ved at samle
Familiecentret og Ungeteamet i én bygning. De årlige driftsomkostninger er
indarbejdet i budgettet.

Der er ikke truffet endelig beslutning om, hvad der skal
ske med ejendommene på [adresse] i [adresse] og [adresse] i Hadsten, begge
bygninger overvejes anvendt midlertidigt som boliger for flygtninge.

**INDSTILLING**

Direktøren for Teknik og Kultur indstiller til Byrådet:

1. At skitseforslag til ombygning af bygningen efter Birgitte Sørensen børnehave
til samlet Familiecenter og Ungeteam godkendes.

2. At der gives en anlægsbevilling på 2,5 mio. kr. til gennemførelse af
projektet finansieret af det afsatte rådighedsbeløb i 2016.

**BESLUTNING**

**Bilag**

|  |  |
| --- | --- |
| Skitseforslag 3.3.2016 - Familiecenter og Ungeteam | 710-2016-113323 |